Vilnius, 2022 m. rugpjūčio 1 d.

**Antrąjį metų ketvirtį „Lidl Lietuva“ siūlė didžiausią atlyginimą sektoriuje**

**„Lidl Lietuva“ antrojo šių metų ketvirčio darbuotojų užmokesčio vidurkis prieš mokesčius siekė 1877,98 eurus – tai didžiausias vidutinis atlyginimas tarp maisto produktais prekiaujančių penkių didžiųjų šalies prekybos tinklų. Įmonės mokamų atlyginimų vidurkis didžiausias buvo ir pirmąjį metų ketvirtį. Taip pat „Lidl Lietuva“ šiais finansiniais metais (iki 2023 m. kovo mėn.) padidino darbuotojams skiriamų papildomų naudų ir premijų krepšelį – jis sieks beveik 4 mln. eurų.**

„Visiems „Lidl Lietuva“ komandos nariams siūlome konkurencingiausią atlyginimą mažmeninės prekybos rinkoje, suprantame, kad tai leidžia jiems jaustis saugiai dėl savo finansinės padėties ir skatina siekti profesinių rezultatų. Visapusiškai rūpinamės darbuotojais – skiriame jiems papildomą naudų ir premijų krepšelį, teikiame pagalbą fizinei ir emocinei sveikatai, kuriame nuolatos tobulėti skatinančią darbo aplinką“, – teigia „Lidl Lietuva“ valdybos narė ir personalo vadovė Sandra Savickienė.

Antrojo šių metų ketvirčio darbuotojų užmokesčio vidurkis prieš mokesčius „Lidl Lietuva“ siekė 1877,98 eurus ir buvo beveik 30 proc. didesnis nei antroje vietoje esančio prekybos tinklo atlyginimo vidurkis.

„Lidl Lietuva“ lyderiauja tarp didžiųjų prekybos tinklų Lietuvoje ne tik pagal vidutinį darbo užmokestį, bet ir pagal atlyginimų medianą, rodo „Rekvizitai.lt“ duomenys. Šiuo laikotarpiu „Lidl Lietuva“ atlyginimų medianos vidurkis buvo beveik 10 proc. didesnis už antroje vietoje esančio prekybos tinklo ir siekė 1483,66 eurus. Trečioje vietoje esantį prekybos tinklą „Lidl Lietuva“ lenkė beveik 36 proc.

Jaustis užtikrinčiau „Lidl Lietuva“ darbuotojams leidžia periodiškai didinamas bazinis darbo užmokestis. Nuo šių metų sausio 1-osios darbo užmokestis 5–15 proc. padidintas visiems „Lidl Lietuva“ komandos nariams nepriklausomai nuo to, kokias pareigas jie užima – tam biudžete numatyti papildomi 9 mln. eurų.

Didindama bazinį darbo užmokestį, „Lidl Lietuva“ savo darbuotojams siūlo ir įvairius finansinius motyvacinius priedus parduotuvių ir logistikos centro darbuotojams bei platų papildomų naudų krepšelį. Įmonė šiais finansiniais metais (iki 2023 m. kovo mėn.) padidino darbuotojams skiriamų papildomų naudų ir premijų krepšelį – jis sieks beveik 4 mln. eurų. „Lidl Lietuva“ duomenimis, 80 proc. darbuotojų yra patenkinti teikiamomis papildomomis naudomis.

Įmonės atstovė teigia, jog vienu svarbiausių aspektų darbuotojams siūlomų privalumų sąraše yra su sveikatos apsauga susijusios naudos. Papildomą privatų sveikatos draudimą savo darbuotojams „Lidl Lietuva“ užtikrina jau trečius metus.

„Nuosekliai rūpinamės savo komandos narių sveikata, stengiamės, kad darbuotojai gautų visą jiems reikalingą sveikatos priežiūrą. Dėl to draudimo paslaugų įgyvendinimui, lyginant su pernai, šiemet skiriame beveik 30 proc. daugiau lėšų – taip sveikatos draudimo paketas nepraranda aktualumo ir yra nuolat atnaujinamas“, – sako S. Savickienė.

Pavyzdžiui, anksčiau draudimo išlaidas darbuotojai naudojo norėdami padengti ambulatorinio ir stacionarinio gydymo išlaidas, įsigyti reikiamų vaistų, maisto papildų ar vitaminų, o nuo šių metų pradžios darbuotojai gali padengti ir dalį odontologijos bei optikos paslaugų išlaidų.

Ne mažiau rūpinamasi ir „Lidl“ prekybos tinklo darbuotojų emocine savijauta. Įmonė visiems komandos nariams suteikia galimybę nemokamai apsilankyti dešimtyje gydytojo psichoterapeuto ar psichologo-psichoterapeuto psichoterapijos seansų per metus bei anonimiškai konsultuotis su asmenines, teisines ir finansines konsultacijas teikiančiais specialistais.

Įmonė jau ketvirtus metus iš eilės yra įvertinama prestižiniais „Top Employer 2022 Lietuva“ ir „Top Employer 2022 Europe“ sertifikatais. Šiemet „Lidl Lietuva“ antrąkart pelnė ir darbo skelbimų portalo „CVbankas.lt“ suteikiamą „Metų darbdavio“ titulą.

„Lidl Lietuva“ šiuo metu dirba daugiau nei 2,7 tūkst. darbuotojų. Lietuvoje iš viso veikia 64 prekybos tinklo parduotuvės 25-uose šalies miestuose – Vilniuje, Kaune, Klaipėdoje, Šiauliuose, Alytuje, Marijampolėje, Kėdainiuose, Telšiuose, Kretingoje, Mažeikiuose, Tauragėje, Jonavoje, Panevėžyje, Ukmergėje, Utenoje, Plungėje, Palangoje, Elektrėnuose, Visagine, Šilutėje, Radviliškyje, Vilkaviškyje, Druskininkuose, Rokiškyje ir Kaišiadoryse.

**Daugiau informacijos:**
Lina Skersytė
Korporatyvinių reikalų ir komunikacijos departamentas
UAB „Lidl Lietuva“
Tel. +370 5 267 3228, mob. tel. +370 680 53556
lina.skersyte@lidl.lt